CELEX: 62012CA0409
Language: el
Date: 2014-03-06 00:00:00
Title: Υπόθεση C-409/12: Απόφαση του Δικαστηρίου (τρίτο τμήμα) της 6ης Μαρτίου 2014 [αίτηση του Oberster Patent- und Markensenat (Αυστρία) για την έκδοση προδικαστικής αποφάσεως] — Backaldrin Österreich The Kornspitz Company GmbH κατά Pfahnl Backmittel GmbH (Σήματα — Οδηγία 2008/95/EΚ — Άρθρο 12, παράγραφος 2, στοιχείο α' — Έκπτωση — Σήμα που έχει καταστεί, συνεπεία πράξεων ή αδράνειας του δικαιούχου, συνήθης εμπορική ονομασία προϊόντος ή υπηρεσίας για την οποία έχει καταχωρισθεί — Αντίληψη του λεκτικού σημείου «KORNSPITZ» , αφενός, από τους πωλητές και, αφετέρου, από τους τελικούς χρήστες — Απώλεια του διακριτικού χαρακτήρα του σήματος κατά την αντίληψη μόνο των τελικών χρηστών)

28.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/3
            
         Απόφαση του Δικαστηρίου (τρίτο τμήμα) της 6ης Μαρτίου 2014 [αίτηση του Oberster Patent- und Markensenat (Αυστρία) για την έκδοση προδικαστικής αποφάσεως] — Backaldrin Österreich The Kornspitz Company GmbH κατά Pfahnl Backmittel GmbH
   (Υπόθεση C-409/12) (1)
   
   ((Σήματα - Οδηγία 2008/95/EΚ - Άρθρο 12, παράγραφος 2, στοιχείο α' - Έκπτωση - Σήμα που έχει καταστεί, συνεπεία πράξεων ή αδράνειας του δικαιούχου, συνήθης εμπορική ονομασία προϊόντος ή υπηρεσίας για την οποία έχει καταχωρισθεί - Αντίληψη του λεκτικού σημείου «KORNSPITZ», αφενός, από τους πωλητές και, αφετέρου, από τους τελικούς χρήστες - Απώλεια του διακριτικού χαρακτήρα του σήματος κατά την αντίληψη μόνο των τελικών χρηστών))
   2014/C 129/03
   Γλώσσα διαδικασίας: η γερμανική
   
      Αιτούν δικαστήριο
   
   Oberster Patent- und Markensenat
   
      Διάδικοι στην υπόθεση της κύριας δίκης
   
   Backaldrin Österreich The Kornspitz Company GmbH
   
      κατά
   
   Pfahnl Backmittel GmbH
   
      Αντικείμενο
   
   Αίτηση εκδόσεως προδικαστικής αποφάσεως — Oberster Patent- und Markensenat — Ερμηνεία του άρθρου 12, παράγραφος 2, στοιχείο α', της οδηγίας 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων (ΕΕ L 299, σ. 25) — Λόγοι εκπτώσεως από το δικαίωμα επί του σήματος — Καταχωρισθέν λεκτικό σήμα το οποίο έχει καταστεί συνήθης εμπορική ονομασία του οικείου προϊόντος για τους καταναλωτές λόγω ελλείψεως πληροφοριών ως προς την ύπαρξη σήματος εκ μέρους των ενδιαμέσων — Απουσία εναλλακτικών ονομασιών για την περιγραφή του οικείου προϊόντος — Αδράνεια του δικαιούχου του σήματος
   
      Διατακτικό
   
   
               1)
            
            
               Το άρθρο 12, παράγραφος 2, στοιχείο α', της οδηγίας 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων, έχει την έννοια ότι, σε κατάσταση όπως αυτή της κύριας δίκης, ο δικαιούχος σήματος εκτίθεται στον κίνδυνο εκπτώσεως από τα δικαιώματα που παρέχει το σήμα αυτό όσον αφορά προϊόν για το οποίο αυτό καταχωρίσθηκε όταν συνεπεία πράξεων ή αδράνειας του εν λόγω δικαιούχου, το σήμα κατέστη συνήθης εμπορική ονομασία του προϊόντος αυτού κατά την αντίληψη των τελικών χρηστών του.
            
         
               2)
            
            
               Το άρθρο 12, παράγραφος 2, στοιχείο α', της οδηγίας 2008/95 έχει την έννοια ότι μπορεί να χαρακτηρισθεί ως «αδράνεια», κατά την έννοια της εν λόγω διατάξεως, η παράλειψη του δικαιούχου του σήματος να παρακινεί τους πωλητές να χρησιμοποιούν σε μεγαλύτερη έκταση το σήμα κατά την εμπορία προϊόντος για το οποίο έχει καταχωρισθεί το εν λόγω σήμα.
            
         
               3)
            
            
               Το άρθρο 12, παράγραφος 2, στοιχείο α', της οδηγίας 2008/95 έχει την έννοια ότι η κήρυξη της εκπτώσεως από τα δικαιώματα που παρέχει το σήμα στον δικαιούχο του δεν προϋποθέτει κατ’ ανάγκη την εξακρίβωση του κατά πόσον, για προϊόν το σήμα του οποίου έχει καταστεί η συνήθης εμπορική ονομασία, υπάρχουν και άλλες ονομασίες.
            
         
      (1)  ΕΕ C 399 της 22.12.2012.